**Vzorec pogodbe**

**P------2024**

Občina Brežice, Cesta prvih borcev 18, 8250 Brežice, ki jo zastopa župan Ivan Molan, matična številka 5880173000 (v nadaljevanju: Občina)

in

LD …….., naslov………, pošta…….., ki jo zastopa predsednik…………,

Matična številka: ………… (v nadaljevanju: prejemnik)

skleneta naslednjo

 **P O G O D B O**

**o sofinanciranju aktivnosti trajnostnega gospodarjenja z divjadjo za obdobje 2022-2023 v občini Brežice**

1. člen

Pogodbeni stranki uvodoma ugotavljata, da

* je Občina dne 4.10.2024 na spletni strani objavila Javni razpis za sofinanciranje aktivnosti trajnostnega gospodarjenja z divjadjo v občini Brežice za obdobje 2022-2023,
* je prejemnik v Republiki Sloveniji registriran kot lovska družina in ima sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v občini in se je prijavil na razpis,
* so bila prejemniku dodeljena sredstva s sklepom št………. z dne……..2024.

1. člen

S to pogodbo se Občina zavezuje sofinancirati izvedene aktivnosti trajnostnega gospodarjenja z divjadjo (v nadaljevanju: aktivnosti).

Prejemnik potrjuje, da je aktivnosti izvedel v skladu s to pogodbo, koncesijsko pogodbo za trajnostno gospodarjenje z divjadjo, programi in načrti upravljanja z divjadjo, predpisi s področja lovstva, ohranjanja narave, varstva okolja in zaščite živali ter drugimi veljavnimi predpisi, in sicer v obdobju od 1.1.2022 do 31.12.2023, kar je dokazal z računi in navedbo aktivnosti.

1. člen

Občina bo prejemniku nakazala sredstva v višini ……. EUR na TRR:……… odprt pri…….., najkasneje v tridesetih (30) dneh od prejema e-zahtevka. Sredstva se bodo nakazala iz postavke: 00143-poraba koncesijske dajatve od lova.

1. člen

Prejemnik potrjuje, da je z izvedbo aktivnosti izpolnil vse zahteve in določila iz letnega načrta lovišča in letnega načrta lovsko upravljavskega območja in da bo sredstva, pridobljena po tej pogodbi, uporabil izključno za aktivnosti trajnostnega gospodarjenja z divjadjo.

1. člen

Občina in prejemnik se dogovorita, da sta za izvajanje te pogodbe odgovorna naslednja pooblaščena predstavnika:

* na strani občine, je skrbnik pogodbe Roman Matjašič,
* na strani prejemnika………...
1. člen

V imenu Občine ima njen pooblaščeni predstavnik pravico nadzora nad potekom aktivnosti in nad namensko porabo dodeljenih sredstev z vpogledom v celotno dokumentacijo in obračun stroškov prejemnika v zvezi z izvedbo aktivnosti ter pravico ugotavljati smotrnost porabe sredstev za doseganje namena in ciljev iz te pogodbe, prejemnik pa mu je dolžan to omogočiti.

V primeru porabe sredstev v nasprotju z namenom, določenim v tej pogodbi, je prejemnik dolžan vrniti vsa sredstva v roku 8 dni od poziva ter plačati pripadajoče zamudne obresti po obrestni meri, določeni z zakonom, ki tečejo od dneva prejema sredstev do plačila.

7. člen

Občina lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila v naslednjih primerih:

* če mu prejemnik ne omogoči nadzora v skladu z določili te pogodbe,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

8. člen

Prejemnik je dolžan pri objavah rezultatov aktivnosti iz te pogodbe oz. pri vseh drugih oblikah javnega nastopanja v zvezi z njim navesti, da je njegovo izvajanje sofinancirala tudi Občina.

9. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno stvarno in krajevno pristojno sodišče po sedežu občine.

10. člen

Pogodbeni stranki sta izrecno sporazumni, da prejemnik ne bo zastavil ali odstopil terjatev, ki jo ima do Občine iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja Občine. Odstop terjatve brez predhodnega pisnega soglasja Občine ni možen.

11. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

12. člen

Ta pogodba je sklenjena in začne veljati z dnem, ko jo podpišeta obe pogodbeni stranki.

Sestavljena je v štirih enakih izvodih, od katerih prejme Občina tri izvode, prejemnik pa en izvod. Vse spremembe ali dopolnitve so veljavne le, če so narejene pisno v obliki aneksa.

|  |  |
| --- | --- |
|  |  |
|  |  |
| Prejemnik: |  Občina Brežice |
| ……………. |   |
|   |  Ivan Molan |
| Predsednik: |  Župan |